PLANB พุ่ง 4% ลุ้นกำไร Q1 โตเท่าตัว รับรายได้โฆษณาฟื้น
PLANB พุ่ง 4% ราคาแตะ 7.75 บ. ด้วยมูลค่าซื้อขาย 84.70 ลบ.  ลุ้นกำไรไตรมาส 1/65 มาที่ 85 ลบ. เติบโตกว่าเท่าตัว รับรายได้โฆษณานอกบ้านฟื้นตัว
PLANB พุ่ง 4% ราคาแตะ 7.75 บ. ลุ้นกำไรไตรมาส 1/65 มาที่ 85 ลบ. เติบโตกว่าเท่าตัว รับรายได้โฆษณานอกบ้านฟื้นตัว
27 เม.ย. 2565

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 15:22 น. อยู่ที่ 7.75 บาท บวก 0.30 บาท หรือ 4.03% สูงสุดที่ 7.75 บาท ต่ำสุดที่ 7.45 บาท ด้วยมูลค่าซื้อขาย 84.70 ล้านบาท

ทั้งนี้ บล.ทิสโก้ ระบุในบทวิเคราะห์ (27 เม.ย.2565) ยังคงแนะนำ “ซื้อ” หุ้น PLANB ราคาเป้าหมาย 10 บาท โดยคาดกำไรสุทธิไตรมาส 1/2565 อยู่ที่ 85 ล้านบาท เพิ่มขึ้น 129% เมื่อเทียบจากปีก่อน แต่ลดลง 44% เมื่อเทียบจากไตรมาสก่อน จากคาดรายได้รวมเพิ่มขึ้น ตามภาพรวมสื่อโฆษณานอกบ้านฟื้นตัวเร็วกว่าสื่อโฆษณาอื่นจากฐานต่ำในช่วงปี 2564 ที่ผ่านมา และคาดผลประกอบการจะเติบโตต่อเนื่องจากคาดภาพรวมอุตสาหกรรมสื่อโฆษณาฟื้นตัว และการขยายธุรกิจของ PLANB ในสื่อโฆษณาใหม่ 7-11 เพิ่มขึ้น การเข้าซื้อป้ายสื่อโฆษณา MACO และ AQUA